***Pikmin 4*** on Nintendon kehittämä ja julkaisema *Pikmin*-sarjan peli, joka julkaistiin 21. heinäkuuta 2023 Nintendo Switch -pelikonsolille. 
*Pikmin 4:ssä* ohjataan pientä hahmoa, joka komentaa pikmineiksi sanottuja pieniä kasvimaisia olentoja. Pelaaja voi ensimmäistä kertaa luoda pelissä oman hahmonsa. Pelissä esitellään myös hohtavat ja jäiset pikminit, sekä uusia ominaisuuksia kuten Night Expeditions -pelitila, jossa pelaaja suojaa alueita aaltoillen tulevia vihollisia vastaan. Pelin tarinassa pelaaja on juuri pelastusjoukkoihin värvätty jäsen, jonka on tarkoitus on pelastaa joukon muut jäsenet Kapteeni Olimarin epäonnistuneen pelastusyrityksen jälkeen.

Pelaaminen
----------

Pelaaja ohjaa pientä hahmoa, joka komentaa pikmin-olentoja tutkiakseen erilaisia alueita, taistellakseen vihollisia vastaan, kantamaan esineitä ja ratkaisemaan pulmia. Joka pikminillä on omat vahvuutensa ja heikkoutensa: esimerkiksi punaiset pikminit kestävät tulta, valkoiset kestävät myrkkyjä ja siivekkäät pikminit pystyvät lentämään. Monet pulmat vaativat erityyppisiä pikminejä ratkaisua varten. Sarjan aiempiin peleihin verrattuna *Pikmin 4:n* kamera on lähempänä maata pelaajan hahmon takana.

*Pikmin 4:ssä* on samat pikminit kuten sarjan edellisissäkin osissa, ja siinä esitellään myös kaksi uutta pikmin-tyyppiä: jääpikminit, jotka pystyvät jäädyttämään vettä ja vihollisia, sekä vihreät hohtavat pikminit, joita voi käyttää Night Expeditions -tilassa. Pelaajan apuna on myös Oatchi-niminen koira, joka voi mm. auttaa tutkimisessa, hyökätä vihollisia vastaan ja kuljettaa pelaajaa ja pikminejä. Joissain paikoissa pelaaja voi ohjata Oatchia suoraan ratkaistaakseen erilaisia pulmia.

Kehitys
-------

7. syyskuuta 2015 *Pikminin* luoja Shigeru Miyamoto vahvisti *Eurogamerille*, että *Pikmin 4* oli kehitteillä ja "hyvin lähellä valmistumista". 7. heinäkuuta 2016 Miyamoto sanoi *Game Rantin* E3 -haastattelussa, että *Pikmin 4* oli edelleen kehitysvaiheessa, vaikka se olikin alempana kehitysprioriteettien listalla.  Myöhemmin Miyamoto vakuutti *Eurogamerille*, että pelin kehitys oli edelleen "etenemässä" 19. kesäkuuta 2017.  Ennen 13. syyskuuta 2022 tapahtunutta julkistusta *Pikmin 4:ää* pidettiin laajalti vaporwarena.

Markkinointi ja julkaisu
------------------------

Shigeru Miyamoto julkisti *Pikmin 4*:n Nintendo Directissä 13. syyskuuta 2022. Pelistä näytettiin muutamia kuvia ilman yksityiskohtia pelaamisesta tai tarinasta. Paljastuksen ohella Nintendo ilmoitti, että Miyamoton julkistuksen aikana käyttämä Pikmin-teemainen T-paita tulee saataville Nintendo New Yorkissa sijaitsevassa myymälästä ja Nintendon verkkosivustolta.

Lähteet
-------

1. 1 2 3  Peters: Pikmin 4 is coming in 2023 *The Verge*.  13.09.2022. Viitattu 14.09.2022. (englanniksi)
2. 1 2  Kataja, Petri: Tässä on ihan parsa peli, suoranainen system selleri *KonsoliFIN*.  03.08.2023.  Arkistoitu. Viitattu 30.08.2023.
3. ↑  Connor, Aidan: Pikmin 4's New Camera Perspective is Already Revolutionary *GameRant*.  22.09.2022.  Arkistoitu. Viitattu 30.08.2023. (englanniksi)
4. 1 2  Phillips, Tom: Pikmin 4 introduces Ice Pikmin and dog-like ally *Eurogamer*.  08.02.2023.  Arkistoitu. Viitattu 30.08.2023. (englanniksi)
5. ↑  Phillips, Tom: Pikmin 4 in development and "very close to completion" *Eurogamer*.  07.09.2015.  Arkistoitu 13.9.2022. Viitattu 14.09.2022. (englanniksi)
6. ↑  Game Rant Staff: Miyamoto Updates Fans On Status of Pikmin 4 *Game Rant*.  6.7.2016. Viitattu 14.9.2022. (englanniksi)
7. ↑  Phillips, Tom: Miyamoto: Pikmin 4 still "progressing" *Eurogamer*.  19.06.2017.  Arkistoitu 13.9.2022. Viitattu 14.09.2022. (englanniksi)
8. ↑  Anderson, Matt: 7 Games That Are Definitely Vaporware in 2022 *Twinfinite*.  29.08.2022.  Arkistoitu. Viitattu 30.08.2023. (englanniksi)
9. ↑  Hagues, Alana: Random: It's Been Five Years Since We've Heard Anything About Pikmin 4 *Nintendo Life*.  17.06.2022. Viitattu 30.08.2023. (englanniksi)
10. ↑  Dinsdale: Pikmin 4 Has Finally Been Revealed *IGN*.  13.09.2022. Viitattu 14.09.2022. (englanniksi)
11. ↑  Liang: Pikmin 4 Launches 2023 *TheGamer*.  13.09.2022. Viitattu 14.09.2022. (englanniksi)
12. ↑  Can’t make it to #NintendoNYC? This #Pikmin t-shirt, as seen in today’s Nintendo Direct, is also available here: *Nintendo via Twitter*.  13.09.2022. Viitattu 14.09.2022. (englanniksi)